
                                                      Raport de specialitate
privind aprobarea acordului de parteneriat cu Direcția Generală de Asistență Socială și Protecția Copilului Bihor pentru copiii cu dizabilități de pe raza Municipiului Marghita care necesită terapii de abilitare/reabilitare în cadrul Centrului de Zi de Recuperare pentru Copii cu Dizabilități Oradea


	Având în vedere:
· Referatul de aprobare al Primarului Municipiului Marghita nr.11973 din 30.10.2024 pentru proiectul de hotărâre privind aprobarea acordului de parteneriat cu Direcția Generală de Asistență Socială și Protecția Copilului Bihor pentru copiii cu dizabilități de pe raza Municipiului Marghita care necesită terapii de abilitare/reabilitare în cadrul Centrului de Zi de Recuperare pentru Copii cu Dizabilități Oradea;
· Prevederile art.124 al Legii nr.272/2004 privind protecția și promovarea drepturilor copilului, republicată, cu modificările și completările ulterioare, care prevede la alin.(1) faptul că ”pentru asigurarea prevenirii separării copilului de părinţii lui, consiliile locale ale municipiilor, oraşelor, comunelor şi sectoarelor municipiului Bucureşti au obligaţia să organizeze, în mod autonom sau prin asociere, servicii de zi, potrivit nevoilor identificate în comunitatea respectivă” iar la alin.(2) faptul că ”în situaţia în care consiliul local nu identifică resurse financiare şi umane suficiente pentru a organiza serviciile prevăzute la alin.(1), la cererea acestuia, consiliul judeţean va asigura finanţarea necesară înfiinţării acestor servicii. Consiliul local asigură finanţarea cu până la 50% a cheltuielilor de funcţionare a acestor servicii, cota-parte şi cuantumul total al acestor cheltuieli fiind stabilite anual prin hotărâre a consiliului judeţean;
· propunerea Direcției Generale de Asistență Socială și Protecția Copilului Bihor pentru încheierea unui acord de parteneriat pe anul 2025, formulată prin Adresa nr.69339 din 22 octombrie 2024 înregistrată la Primăria Municipiului Marghita sub nr.11602/22.10.2024, pentru copiii cu dizabilități de pe raza Municipiului Marghita care necesită terapii de abilitare/reabilitare în cadrul Centrului de Zi de Recuperare pentru Copii cu Dizabilități Oradea precum și de a se desemna un angajat din cadrul Compartimentului Asistență Socială care să colaboreze cu persoana desemnată de partenerul D.G.A.S.P.C. Bihor, în vederea atingerii obiectivelor parteneriatului; 
În temeiul prevederilor art.129 alin.(2) lit.d) și alin.(7) lit.b) din Ordonanța de Urgență nr. 57/2019 privind Codul Administrativ, cu modificările și completările ulterioare, propun Consiliului Local al Municipiului Marghita aprobarea încheierii Acordului de parteneriat cu Direcția Generală de Asistență Socială și Protecția Copilului Bihor pentru copiii cu dizabilități de pe raza Municipiului Marghita care necesită terapii de abilitare/reabilitare în cadrul Centrului de Zi de Recuperare pentru Copii cu Dizabilități Oradea pentru anul 2025, conform anexei.

